 Onye nnọchite anya ndị Baltimore nụlọ nzukọ omebe iwu mba Amerịka, bụ Maazị Elaịja Commings, anwụọla. Nwa amadị ahụ nwụrụ nisi ụtụtụ taa bụ Tọzdee, nụlọ ọgwụ John Hopkins, site nahụ mgbu nke O nwere kemgbe.  Tupu yabụ nwoke anwụọ, Maazị Commings gbara afọ 68. Ndị omebe iwu ibe ya, tụmadị ndị otu ndọrọndọrọ ọchịchị Demokrat nọzị niru uju, nihi na Commings bụ ezigbote mgbọrọgwụ nusoro imebe iwu nAmerịka.Commings so na ndị omebe iwu mba Amerịka kamgbe afọ 23 gara aga.Tupu ọnwụ egbuo ya taa, Commings bụ onye isi oche otu nime kọmitii atọ ndị na-eme nnyocha gbasara akparamagwa nrụrụ aka na iri ngo nke Donald Trump, onye isi ala Amerịka, na mmekorịta mba Yukren.Nnyocha ahụ a na-eme ugbu a nwere ike ime ka a chụtuo Trump nọkwa. Kambge afọ ole nole, aka ọrụ Commings pụtara ihe dịka otu nime ndị isi ojii gbagolitere nọchịchị nala Amerịka.Ọtụtụ ndị ọnụ na-eru nokwu nAmerịka na-ezigara nwunye nwa amadị ahụ, bụ Maya Rockeymoore Commings, na ndị ezi nụlọ ya, ozi nkasi obi, na-asị ka Chineke nabata mkpụrụ obi ya na ndokwa. 